CELEX: 32019R2104
Language: hr
Date: 2019-11-29 00:00:00
Title: Uredba Komisije (EU) 2019/2104 оd 29. studenoga 2019. o izmjeni Uredbe (EZ) br. 1126/2008 o usvajanju određenih međunarodnih računovodstvenih standarda u skladu s Uredbom (EZ) br. 1606/2002 Europskog parlamenta i Vijeća u pogledu međunarodnih računovodstvenih standarda 1 i 8 (Tekst značajan za EGP)

10.12.2019   
               
               
                  HR
               
               
                  Službeni list Europske unije
               
               
                  L 318/74
               
            
         UREDBA KOMISIJE (EU) 2019/2104
         оd 29. studenoga 2019.
         o izmjeni Uredbe (EZ) br. 1126/2008 o usvajanju određenih međunarodnih računovodstvenih standarda u skladu s Uredbom (EZ) br. 1606/2002 Europskog parlamenta i Vijeća u pogledu međunarodnih računovodstvenih standarda 1 i 8
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1606/2002 Europskog Parlamenta i Vijeća od 19. srpnja 2002. o primjeni međunarodnih računovodstvenih standarda (1), a posebno njezin članak 3. stavak 1.,
         budući da:
         
                     (1)
                  
                  
                     Uredbom Komisije (EZ) br. 1126/2008 (2) usvojeni su određeni međunarodni standardi i tumačenja koji su postojali 15. listopada 2008.
                  
               
                     (2)
                  
                  
                     U okviru projekta Bolja komunikacija u financijskom izvještavanju, kojim se nastoji poboljšati način na koji se financijske informacije dostavljaju korisnicima financijskih izvještaja, Odbor za međunarodne računovodstvene standarde objavio je 31. listopada 2018. dokument Definicija izraza „značajno” (Izmjene MRS-a 1 i MRS-a 8) kako bi se pojasnila definicija izraza „značajno” i poduzećima olakšalo donošenje prosudbi o značajnosti te povećala relevantnost objavljivanja u bilješkama financijskih izvještaja.
                  
               
                     (3)
                  
                  
                     Nakon savjetovanja s Europskom savjetodavnom skupinom za financijsko izvještavanje Komisija je zaključila da izmjene Međunarodnog računovodstvenog standarda (MRS) 1 Prezentiranje financijskih izvještaja i MRS-a 8 Računovodstvene politike, promjene računovodstvenih procjena i pogreške zadovoljavaju kriterije za donošenje iz članka 3. stavka 2. Uredbe (EZ) br. 1606/2002.
                  
               
                     (4)
                  
                  
                     Izmjene MRS-a 1 i MRS-a 8 posljedično podrazumijevaju i izmjene MRS-a 10 Događaji nakon izvještajnog razdoblja, MRS-a 34 Financijsko izvještavanje za razdoblja tijekom godine i MRS-a 37 Rezerviranja, nepredviđene obveze i nepredviđena imovina.
                     
                  
               
                     (5)
                  
                  
                     Uredbu (EZ) br. 1126/2008 trebalo bi stoga na odgovarajući način izmijeniti.
                  
               
                     (6)
                  
                  
                     Mjere predviđene ovom Uredbom u skladu su s mišljenjem Regulatornog računovodstvenog odbora.
                  
               DONIJELA JE OVU UREDBU:
         
            Članak 1.
            Prilog Uredbi (EZ) br. 1126/2008 mijenja se kako slijedi:
            
                        (a)
                     
                     
                        MRS 1 Prezentiranje financijskih izvještaja mijenja se u skladu s Prilogom ovoj Uredbi;
                     
                  
                        (b)
                     
                     
                        MRS 8 Računovodstvene politike, promjene računovodstvenih procjena i pogreške mijenja se u skladu s Prilogom ovoj Uredbi;
                     
                  
                        (c)
                     
                     
                        
                           MRS 10 Događaji nakon izvještajnog razdoblja mijenja se u skladu s Prilogom ovoj Uredbi;
                     
                  
                        (d)
                     
                     
                        MRS 34 Financijsko izvještavanje za razdoblja tijekom godine mijenja se u skladu s Prilogom ovoj Uredbi;
                     
                  
                        (e)
                     
                     
                        
                           MRS 37 Rezerviranja, nepredviđene obveze i nepredviđena imovina mijenja se u skladu s Prilogom ovoj Uredbi.
                     
                  
         
            Članak 2.
            Trgovačka društva primjenjuju izmjene iz članka 1. najkasnije od početka svoje prve financijske godine koja počinje 1. siječnja 2020. ili nakon tog datuma.
         
         
            Članak 3.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 29. studenoga 2019.
            
               
                  Za Komisiju
               
               
                  Predsjednik
               
               Jean-Claude JUNCKER
            
         
         
            (1)  SL L 243, 11.9.2002., str. 1.
         
            (2)  Uredba Komisije (EZ) br. 1126/2008 od 3. studenoga 2008. o usvajanju određenih međunarodnih računovodstvenih standarda u skladu s Uredbom (EZ) br. 1606/2002 Europskog parlamenta i Vijeća (SL L 320, 29.11.2008., str. 1.).
      
      
         
            PRILOG
            
               Definicija izraza „značajno”
            Izmjene MRS-a 1 i MRS-a 8
            
               Izmjena MRS-a 1 Prezentiranje financijskih izvještaja
               
            
            Mijenja se točka 7. za subjekte koji su usvojili Izmjene upućivanja na Koncepcijski okvir u MSFI-jima iz 2018. Dodaje se točka 139.T.
            Definicije
            
                     
                        7.
                     
                     
                        …
                     
                  
               
                  Značajno:
            
            
               Informacije su značajne ako se može razumno očekivati da će izostavljanje, pogrešno prikazivanje ili prikrivanje informacija utjecati na odluke koje primarni korisnici financijskih izvještaja opće namjene donose na temelju tih financijskih izvještaja, u kojima se navode financijske informacije o određenom izvještajnom subjektu.
            
            Značajnost ovisi o naravi i/ili opsegu informacija. Subjekt procjenjuje jesu li informacije, pojedinačno ili u kombinaciji s drugim informacijama, značajne u kontekstu njegovih financijskih izvještaja kao cjeline.
            Informacije su prikrivene ako su priopćene na način koji bi na primarne korisnike financijskih izvještaja imao sličan učinak kao da su te informacije izostavljene ili pogrešno prikazane. Ovo su primjeri okolnosti koje mogu uzrokovati prikrivanje značajnih informacija:
            
                        (a)
                     
                     
                        informacije o značajnoj stavci, transakciji ili drugom događaju objavljene su u financijskim izvještajima, ali nepreciznim ili nejasnim jezikom
                     
                  
                        (b)
                     
                     
                        informacije o značajnoj stavci, transakciji ili drugom događaju raspršene su po financijskim izvještajima
                     
                  
                        (c)
                     
                     
                        različite stavke, transakcije ili drugi događaji neprikladno su agregirani
                     
                  
                        (d)
                     
                     
                        slične stavke, transakcije ili drugi događaji neprikladno su raščlanjeni i
                     
                  
                        (e)
                     
                     
                        razumljivost financijskih izvještaja smanjena je zbog toga što su značajne informacije skrivene neznačajnim informacijama do te mjere da primarni korisnik ne može utvrditi koje su informacije značajne.
                     
                  Procjena može li se razumno očekivati da će informacije utjecati na odluke primarnih korisnika financijskih izvještaja opće namjene određenog izvještajnog subjekta nalaže da subjekt razmotri obilježja tih korisnika istodobno dok razmatra vlastite okolnosti.
            Mnogi postojeći i potencijalni ulagatelji, zajmodavci i drugi vjerovnici ne mogu od izvještajnih subjekata zahtijevati da im izravno dostave informacije i moraju se osloniti na financijske izvještaje opće namjene za većinu financijskih informacija koje su im potrebne. Shodno tome, oni su primarni korisnici kojima su upućeni financijski izvještaji opće namjene. Financijski izvještaji sastavljaju se za korisnike koji posjeduju dovoljno znanja o poslovnim i ekonomskim aktivnostima te pomno preispituju i analiziraju te informacije. Ponekad čak i dobro informirani i pažljivi korisnici mogu zatrebati pomoć savjetnika kako bi razumjeli informacije o složenim gospodarskim pojavama.
            …
            Datum stupanja na snagu
            …
            
                        139.T
                     
                     
                        Dokumentom Definicija izraza „značajno” (Izmjene MRS-a 1 i MRS-a 8), objavljenim u listopadu 2018., izmijenjena je točka 7. MRS-a 1 i točka 5. MRS-a 8 te je izbrisana točka 6. MRS-a 8. Subjekt te izmjene primjenjuje prospektivno za godišnja razdoblja koja počinju na dan ili nakon 1. siječnja 2020. Dopuštena je ranija primjena. Ako subjekt primjenjuje te izmjene na neko ranije razdoblje, dužan je tu činjenicu objaviti.
                     
                  
               Izmjene MRS-a 8 Računovodstvene politike, promjene računovodstvenih procjena i greške
               
            
            Mijenja se točka 5. za subjekt koji je usvojio Izmjene upućivanja na Koncepcijski okvir u MSFI-jima iz 2018. Briše se točka 6., a dodaje se točka 54.H.
            Definicije
            
                     
                        5.
                     
                     
                        …
                        
                           Izraz značajno definiran je u točki 7. MRS-a 1 i u ovom se Standardu upotrebljava u istom značenju.
                        
                        …
                     
                  
                     
                        6.
                     
                     
                        [Izbrisano]
                        …
                     
                  Datum stupanja na snagu
            …
            
                        54.H
                     
                     
                        Dokumentom Definicija izraza „značajno” (Izmjene MRS-a 1 i MRS-a 8), objavljenim u listopadu 2018., izmijenjena je točka 7. MRS-a 1 i točka 5. MRS-a 8 te je izbrisana točka 6. MRS-a 8. Subjekt te izmjene primjenjuje prospektivno za godišnja razdoblja koja počinju na dan ili nakon 1. siječnja 2020. Dopuštena je ranija primjena. Ako subjekt primjenjuje te izmjene na neko ranije razdoblje, dužan je tu činjenicu objaviti.
                     
                  
               Izmjene drugih MSFI-ja i publikacija
            
            
               Izmjene MRS-a 10 Događaji nakon izvještajnog razdoblja
               
            
            Mijenja se točka 21. i dodaje se točka 23.C.
            
               Događaji koji ne nalažu usklađenje nakon izvještajnog razdoblja
            
            
                     
                        21.
                     
                     
                        
                           Ako su događaji koji ne nalažu usklađenje nakon izvještajnog razdoblja značajni, može se razumno očekivati da će neobjavljivanje utjecati na odluke koje primarni korisnici financijskih izvještaja opće namjene donose na temelju tih financijskih izvještaja, u kojima se navode financijske informacije o određenom izvještajnom subjektu. Stoga je subjekt dužan objaviti sljedeće informacije za svaku značajnu kategoriju događaja koji ne nalažu usklađenje nakon izvještajnog razdoblja:
                        
                        
                                    (a)
                                 
                                 
                                    
                                       prirodu događaja i
                                    
                                 
                              
                                    (b)
                                 
                                 
                                    
                                       procjenu njegova financijskog učinka ili izjavu da takva procjena nije moguća.
                                    
                                 
                              …
                     
                  Datum stupanja na snagu
            …
            
                        23C.
                     
                     
                        Dokumentom Definicija izraza „značajno” (Izmjene MRS-a 1 i MRS-a 8), objavljenim u listopadu 2018., izmijenjena je točka 21. Subjekt te izmjene primjenjuje prospektivno za godišnja razdoblja koja počinju na dan ili nakon 1. siječnja 2020. Dopuštena je ranija primjena. Ako subjekt primjenjuje te izmjene na neko ranije razdoblje, dužan je tu činjenicu objaviti. Subjekt primjenjuje te izmjene kada primjenjuje izmjene definicije izraza „značajno” u točki 7. MRS-a 1 i točkama 5. i 6. MRS-a 8.
                     
                  
               Izmjene MRS-a 34 Financijsko izvještavanje za razdoblja tijekom godine
               
            
            Mijenja se točka 24. i dodaje se točka 58.
            
               Značajnost
            
            …
            
                        24.
                     
                     
                        U MRS-u 1 definirane su značajne informacije i zahtijeva se odvojeno objavljivanje značajnih stavki, uključujući, primjerice, prestanak poslovanja, a u MRS-u 8 Računovodstvene politike, promjene računovodstvenih procjena i greške zahtijeva se objavljivanje promjena računovodstvenih procjena, grešaka i promjena u računovodstvenim politikama. Ta dva standarda ne sadržavaju kvantificirane upute o značajnosti.
                        …
                     
                  Datum stupanja na snagu
            …
            
                        58.
                     
                     
                        Dokumentom Definicija izraza „značajno” (Izmjene MRS-a 1 i MRS-a 8), objavljenim u listopadu 2018., izmijenjena je točka 24. Subjekt te izmjene primjenjuje prospektivno za godišnja razdoblja koja počinju na dan ili nakon 1. siječnja 2020. Dopuštena je ranija primjena. Ako subjekt ranije započne primjenjivati te izmjene, dužan je tu činjenicu objaviti. Subjekt primjenjuje te izmjene kada primjenjuje izmjene definicije izraza „značajno” u točki 7. MRS-a 1 i točkama 5. i 6. MRS-a 8.
                     
                  
               Izmjene MRS-a 37 Rezerviranja, nepredviđene obveze i nepredviđena imovina
               
            
            Mijenja se točka 75. i dodaje se točka 104.
            
               Restrukturiranje
            
            …
            
                        75.
                     
                     
                        Odluka rukovodstva ili uprave o provedbi restrukturiranja donesena prije kraja izvještajnog razdoblja ne stvara izvedenu obvezu na kraju izvještajnog razdoblja, osim ako subjekt prije kraja izvještajnog razdoblja:
                        
                                    (a)
                                 
                                 
                                    počne provoditi plan restrukturiranja ili
                                 
                              
                                    (b)
                                 
                                 
                                    objavi glavne značajke plana restrukturiranja onima na koje plan utječe dovoljno podrobno da stvori njihovo opravdano očekivanje da će subjekt provesti restrukturiranje.
                                    Ako subjekt počne provoditi plan restrukturiranja ili objavi njegove glavne značajke onima na koje on utječe tek nakon izvještajnog razdoblja, objavljivanje se zahtijeva u skladu s MRS-om 10 Događaji nakon izvještajnog razdoblja, ako je restrukturiranje značajno i ako se može razumno očekivati da bi njegovo neobjavljivanje moglo utjecati na odluke koje primarni korisnici financijskih izvještaja opće namjene donose na temelju tih financijskih izvještaja, u kojima se navode financijske informacije o određenom izvještajnom subjektu.
                                 
                              …
                     
                  Datum stupanja na snagu
            …
            
                        104.
                     
                     
                        Dokumentom Definicija izraza „značajno” (Izmjene MRS-a 1 i MRS-a 8), objavljenim u listopadu 2018., izmijenjena je točka 75. Subjekt te izmjene primjenjuje prospektivno za godišnja razdoblja koja počinju na dan ili nakon 1. siječnja 2020. Dopuštena je ranija primjena. Ako subjekt ranije započne primjenjivati te izmjene, dužan je tu činjenicu objaviti. Subjekt primjenjuje te izmjene kada primjenjuje izmjene definicije izraza „značajno” u točki 7. MRS-a 1 i točkama 5. i 6. MRS-a 8.